《九月初一日》
元代·方回

满城风雨夜初长，晓径衣单野圃荒。
秋着此寒欺老我，诗将何句待重阳。
山容竞爽穿疏树，菊意高骞迓早霜。
人事日非物良是，悲来谁办铁为肠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。